erhwenkuo/poetry-chinese-zhtw huggingface dataset:
山中春仲寄汝上王恆、潁川沈沖
作者：錢起（唐）

隱者守恬泊，春山日深淨。誰知蟠木材，得性無人境。座隅泉出洞，竹上雲起嶺。饑狖入山廚，飲虹過藥井。前溪堪放逸，仲月好風景。遊目來遠思，摘芳寄汝潁。
南中春意
作者：錢起（唐）

入仕無知言，遊方隨世道。平生願開濟，遇物幹懷抱。已阻青雲期，甘同散樗老。客遊南海曲，坐見韶陽早。舊國別佳人，他鄉思芳草。惜無鴻鵠翅，安得淩蒼昊。
東陵藥堂寄張道士
作者：錢起（唐）

木落蒼山空，當軒秋水色。清旦振衣坐，永吟意何極。願言金丹壽，一假鸞鳳翼。日夕開真經，言忘心更默。玄都有仙子，採藥早相識。煙霞難再期，焚香空歎息。
苦雨憶皇甫冉
作者：錢起（唐）

涼雨門巷深，窮居成習靜。獨吟愁霖雨，更使秋思永。疲痾苦昏墊，日夕開軒屏。草木森已悲，衾幬清且冷。如何遊宦客，江海隨泛梗。延首長相思，憂襟孰能整。
寄任山人
作者：錢起（唐）

天階崇黼黻，世路有趨競。獨抱中孚爻，誰知苦寒詠。行潦難朝海，散材空遇聖。豈無鳴鳳時，其如問津命。所思青山郭，再夢綠蘿徑。林泉春可遊，羨爾得其性。
登秦嶺半巖遇雨
作者：錢起（唐）

屏翳忽騰氣，浮陽慘無暉。千峰掛飛雨，百尺搖翠微。震電閃雲徑，奔流翻石磯。倚巖假松蓋，臨水羨荷衣。不得采苓去，空思乘月歸。且憐東皋上，水色侵荊扉。
杪秋南山西峰題準上人蘭若
作者：錢起（唐）

向山看霽色，步步豁幽性。返照亂流明，寒空千嶂淨。石門有餘好，霞殘月欲映。上詣遠公廬，孤峰懸一徑。雲裡隔窗火，松下聞山磬。客到兩忘言，猿心與禪定。
田園雨後贈鄰人
作者：錢起（唐）

安排常任性，偃臥晚開戶。樵客荷蓑歸，向來春山雨。殘雲虹未落，返景霞初吐。時鳥鳴村墟，新泉繞林圃。堯年尚恬泊，鄰裡成太古。室邇人遂遙，相思怨芳杜。
天門谷題孫逸人石壁
作者：錢起（唐）

崖石亂流處，竹深斜照歸。主人臥磻石，心耳滌清暉。春雷近作解，空谷半芳菲。雲棟彩虹宿，藥圃蝴蝶飛。惡囂慕嘉遁，幾夜瞻少微。相見竟何說，忘情同息機。
藍溪休沐，寄趙八給事
作者：錢起（唐）

蟲鳴歸舊裡，田野秋農閒。即事敦夙尚，衡門方再關。夕陽入東籬，爽氣高前山。霜蕙後時老，巢禽知暝還。侍臣黃樞寵，鳴玉青雲間。肯想觀魚處，寒泉照發斑。
遊輞川至南山，寄谷口王十六
作者：錢起（唐）

山色不厭遠，我行隨處深。跡幽青蘿徑，思絕孤霞岑。獨鶴引過浦，鳴猿呼入林。褰裳百泉裡，一步一清心。王子在何處，隔雲雞犬音。折麻定延佇，乘月期招尋。
藍田溪與漁者宿
作者：錢起（唐）

獨遊屢忘歸，況此隱淪處。濯發清泠泉，月明不能去。更憐垂綸叟，靜若沙上鷺。一論白雲心，千里滄洲趣。蘆中夜火盡，浦口秋山曙。歎息分枝禽，何時更相遇。
淮上別範大
作者：錢起（唐）

悲風隕涼葉，送歸怨南楚。窮年將別離，寸晷申宴語。長淮流不盡，徵棹忽複舉。碧落半愁雲，黃鶴時顧侶。遊宦且未達，前途各修阻。分袂一相嗟，良辰更何許。
離居夜雨，奉寄李京兆
作者：錢起（唐）

永夜不可度，蛩吟秋雨滴。寂寞想章臺，始歎雲泥隔。雷聲匪君車，猶時過我廬。電影非君燭，猶能明我目。如何瓊樹枝，夢裡看不足。望望佳期阻，愁生寒草綠。
歎畢少府以持法無隱見系
作者：錢起（唐）

用法本禁邪，盡心翻自極。畢公在囹圄，世事何糾纆。翠鳳呈其瑞，虞羅寄鎩翼。囚中千念時，窗外百花色。落景閉圜扉，春蟲網叢棘。古人不念文，紛淚莫沾臆。
小園招隱
作者：錢起（唐）

支離鮮兄弟，形影如手足。但遂飲冰節，甘辭代耕祿。斑衣在林巷，始覺無羈束。交柯低戶陰，閑鳥將雛宿。窮通世情阻，日夜苔徑綠。誰言北郭貧，能分晏嬰粟。
過溫逸人舊居
作者：錢起（唐）

返真難合道，懷舊仍無吊。浮俗漸澆淳，斯人誰繼妙。聲容在心耳，寧覺阻言笑。玄堂閉幾春，拱木齊雲嶠。鶴傳居士舞，猿得蘇門嘯。酹酒片陽微，空山想埋照。
縣內水亭晨興聽訟
作者：錢起（唐）

晨光起宿露，池上判黎氓。借問秋泉色，何如拙宦情。磨鉛辱利用，策蹇愁前程。昨夜明月滿，中心如鵲驚。負恩時易失，多病績難成。會惜寒塘晚，霜風吹杜蘅。
海畔秋思
作者：錢起（唐）

匡濟難道合，去留隨興牽。偶為謝客事，不顧平子田。魏闕賁翹楚，此身長棄捐。箕裘空在唸，咄咄誰推賢。無用即明代，養痾仍壯年。日夕望佳期，帝鄉路幾千。秋風晨夜起，零落愁芳荃。
太子李舍人城東別業
作者：錢起（唐）

南山轉群木，昏曉擁山翠。小澤近龍居，清蒼常雨氣。君家北原上，千金買勝事。丹闕退朝回，白雲迎賞至。新晴村落外，處處煙景異。片水明斷岸，餘霞入古寺。東皋指歸翼，目盡有餘意。
穀口新居寄同省朋故
作者：錢起（唐）

種黍傍煙溪，榛蕪兼沮洳。亦知生計薄，所貴隱身處。橡慄石上村，莓苔水中路。蕭然授衣日，得此還山趣。汲井愛秋泉，結茅因古樹。閑雲與幽鳥，對我不能去。寄謝鴛鷺群，狎鷗拙所慕。
京兆尹廳前甘棠樹降甘露
作者：錢起（唐）

內史用堯意，理京宣惠慈。氣和祥則降，孰謂天難知。濟旱露為兆，有如塤應篪。豈無夭桃樹，灑此甘棠枝。玉色與人淨，珠光臨筆垂。協風與之俱，物性皆熙熙。何必鳳池上，方看作霖時。
秋夜作
作者：錢起（唐）

萬計各無成，寸心日悠漫。浮生竟何窮，巧曆不能算。流落四海間，辛勤百年半。商歌向秋月，哀韻兼浩歎。寤寐怨佳期，美人隔霄漢。寒雲度窮水，別業繞垂幔。窗中問談雞，長夜何時旦。
觀村人牧山田
作者：錢起（唐）

六府且未盈，三農爭務作。貧民乏井稅，塉土皆墾鑿。禾黍入寒雲，茫茫半山郭。秋來積霖雨，霜降方銍獲。中田聚黎甿，反景空村落。顧慚不耕者，微祿同衛鶴。庶追周任言，敢負謝生諾。
裴侍郎湘川回，以青竹筒相遺，因而贈之
作者：錢起（唐）

楚竹青玉潤，從來湘水陰。緘書取直節，君子知虛心。入用隨憲簡，積文不受金。體將丹鳳直，色映秋霜深。寧肯假伶倫，謬為龍鳳吟。唯將翰院客，昔秘瑤華音。長跪捧嘉貺，歲寒慚所欽。
東城初陷，與薛員外、王補闕暝投南山佛寺
作者：錢起（唐）

日昃石門裡，松聲山寺寒。香雲空靜影，定水無驚湍。洗足解塵纓，忽覺天形寬。清鐘揚虛穀，微月深重巒。噫我朝露世，翻浮與波瀾。行運遘憂患，何緣親盤桓。庶將鏡中象，盡作無生觀。
奉和張荊州巡農晚望
作者：錢起（唐）

太清霽雲雷，陽春陶物象。明牧行春令，仁風助升長。時和俗勤業，播殖農厥壤。陰陰桑陌連，漠漠水田廣。郡中忽無事，方外還獨往。日暮駐歸軒，湖山有佳賞。宣城傳逸韻，千載誰此響。
送包何東遊
作者：錢起（唐）

水國嘗獨往，送君還念茲。湖山遠近色，昏旦煙霞時。子好謝公跡，常吟孤嶼詩。果乘扁舟去，若與白鷗期。野趣及春好，客遊欣此辭。入雲投館僻，採碧過帆遲。江上日回首，琴中勞別思。春鴻刷歸翼，一寄杜蘅枝。
酬陶六辭秩歸舊居見柬
作者：錢起（唐）

靖節昔高尚，令孫嗣清徽。舊廬雲峰下，獻歲車騎歸。去俗因解綬，憶山得采薇。田疇春事起，裡巷相尋稀。淵明醉乘興，閑門只掩扉。花禽驚曙月，鄰女上鳴機。畢娶願已果，養恬志寧違。吾當掛朝服，同爾緝荷衣。
奉使採箭簳竹穀中晨興赴嶺
作者：錢起（唐）

孤客倦夜坐，聞猿乘早發。背溪已斜漢，登棧尚殘月。重峰轉森爽，幽步更超越。雲木聳鶴巢，風蘿掃虎穴。人群徒自遠，世役終難歇。入山非買山，採竹異採蕨。誰見子牟意，悁勞書魏闕。
同嚴逸人東溪泛舟
作者：錢起（唐）

子陵江海心，高跡此閑放。漁舟在溪水，曾是敦夙尚。朝霽收雲物，垂綸獨清曠。寒花古岸傍，唳鶴晴沙上。紛吾好貞逸，不遠來相訪。已接方外遊，仍陪郢中唱。歡言盡佳酌，高興延秋望。日暮浩歌還，紅霞亂青嶂。
過沈氏山居
作者：錢起（唐）

雞鳴孤煙起，靜者能蔔築。喬木出雲心，閑門掩山腹。貧交喜相見，把臂歡不足。空林留宴言，永日清耳目。泉聲冷尊俎，荷氣香童僕。往往仙犬鳴，樵人度深竹。酒酣出穀口，世網何羈束。始願今不從，區區折腰祿。
贈柏巖老人
作者：錢起（唐）

日與麋鹿群，賢哉買山叟。龐眉忽相見，避世一何久。林棲古崖曲，野事佳春後。瓠葉覆荊扉，栗苞垂甕牖。獨歌還獨酌，不耕亦不耦。磽田隔雲溪，多雨長稂莠。煙霞得情性，身世同芻狗。寄謝營道人，天真此翁有。
送薛判官赴蜀
作者：錢起（唐）

橫笛聲轉悲，羽觴酣欲別。舉目叩關遠，離心不可說。邊陲勞帝念，日下降才傑。路極巴水長，天銜劍峰缺。單車動夙夜，越境正炎節。星橋過客稀，火井蒸雲熱。陰符能制勝，千里在坐決。始見儒者雄，長纓系餘孽。
詔許昌崔明府拜補闕
作者：錢起（唐）

儒者久營道，詔書方問賢。至精一耀世，高步誰同年。何樹可棲鳳，高梧枝拂天。脫身鳧舄裡，載筆虎闈前。日月傳軒後，衣冠真列仙。則知驪龍珠，不秘清泠泉。才子貴難見，郢歌空複傳。惜哉效顰客，心想勞嬋娟。
仲春晚尋覆釜山
作者：錢起（唐）

蝴蝶弄和風，飛花不知晚。王孫尋芳草，步步忘路遠。況我愛青山，涉趣皆遊踐。縈回必中路，陰晦陽複顯。古岸生新泉，霞峰映雪巘。交枝花色異，奇石雲根淺。碧洞志忘歸，紫芝行可搴。應嗤嵇叔夜，林臥方沉湎。
贈東鄰鄭少府
作者：錢起（唐）

一聞白雪唱，願見清揚久。誰謂結綬來，得陪趨府後。小邑藍溪上，卑棲愜所偶。忘言複連牆，片月亦攜手。草色同春徑，鶯聲共高柳。美景百花時，平生一杯酒。聖朝法天地，以我為芻狗。秩滿歸白雲，期君訪穀口。
謝張法曹萬頃小山暇景見憶
作者：錢起（唐）

樂道隨去處，養和解朝簪。茅堂近丹闕，佳致亦何深。退食不趨府，忘機還在林。清風亂流上，永日小山陰。解籜雨中竹，將雛花際禽。物華對幽寂，弦酌兼詠吟。自昔仰高步，及茲勞所欽。郢歌叨繼組，知己複知音。
罷章陵令山居過中峰道者二首
作者：錢起（唐）

寧辭園令秩，不改淵明調。解印無與言，見山始一笑。幽人還絕境，誰道苦奔峭。隨雲剩渡溪，出門更垂釣。吾廬青霞裡，窗樹玄猿嘯。微月清風來，方知散發妙。丘壑趣如此，暮年始棲偃。賴遇無心雲，不笑歸來晚。鳴鳩拂紅枝，初服傍清畎。昨日山僧來，猶嫌嘉遁淺。託君紫陽家，路滅心更遠。梯雲創其居，抱犢上絕巘。杏田溪一曲，霞境峰幾轉。路石掛飛泉，謝公應在眼。願言攜手去，採藥長不返。
登覆釜山遇道人二首
作者：錢起（唐）

晨策趣無涯，名山深轉秀。三休變覆景，萬轉迷宇宙。攀崖到天窗，入洞窮玉溜。側徑蹲怪石，飛蘿擲驚狖。花間煉藥人，雞犬和乳竇。散發便迎客，採芝仍滿袖。郭璞賦遊仙，始願今可就。真氣重嶂裡，知君嘉遁幽。山階壓丹穴，藥井通洑流。道者帶經出，洞中攜我遊。欲驂白霓去，且為紫芝留。忽憶武陵事，別家疑數秋。
尋華山雲臺觀道士
作者：錢起（唐）

秋日西山明，勝趣引孤策。桃源數曲盡，洞口兩岸坼。還從罔象來，忽得仙靈宅。霓裳誰之子，霞酌能止客。殘陽在翠微，攜手更登曆。林行拂煙雨，溪望亂金碧。飛鳥下天窗，嫋松際雲壁。稍尋玄蹤遠，宛入寥天寂。願言葛仙翁，終年煉玉液。
海上臥病寄王臨
作者：錢起（唐）

離客窮海陰，蕭辰歸思結。一隨浮雲滯，幾怨黃鵠別。妙年即沉痾，生事多所闕。劍中負明義，枕上惜玄發。之子良史才，華簪偶時哲。相思千里道，愁望飛鳥絕。歲暮冰雪寒，淮湖不可越。百年去心慮，孤影守薄劣。獨餘慕侶情，金石無休歇。
登玉山諸峰，偶至悟真寺
作者：錢起（唐）

郭南雲水佳，訟簡野情發。紫芝每相引，黃綬不能絏。稍入石門幽，始知靈境絕。冥搜未寸晷，仙徑俄九折。蟠木蓋石樑，崩巖露雲穴。數峰拔昆侖，秀色與空澈。玉氣交晴虹，桂花留曙月。半巖採瑉者，一點如片雪。真賞無前程，奇觀寧暫輟。更聞東林磬，可聽不可說。興中尋覺化，寂爾諸象滅。
長安客舍，贈李行父明府
作者：錢起（唐）

藏器待時少，知人自古難。遂令丹穴鳳，晚食金琅玕。誰謂兵戈際，鳴琴方一彈。理煩善用簡，濟猛能兼寬。夙夜念黎庶，寢興非宴安。洪波未靜壑，何樹不驚鸞。鳧舄傍京輦，甿心懸灌壇。高槐暗苦雨，長劍生秋寒。旅食還為客，饑年亦盡歡。親勞攜鬥水，往往救泥蟠。但恐酬明義，蹉跎芳歲闌。
美楊侍禦清文見示
作者：錢起（唐）

伯牙道喪來，弦絕無人續。誰知絕唱後，更有難和曲。層峰與清流，逸勢競奔蹙。清文不出戶，仿像皆在目。霧雪看滿懷，蘭荃坐盈掬。孤光碧潭月，一片昆侖玉。初見歌陽春，韶光變枯木。再見吟白雪，便覺雲肅肅。則知造化源，方寸能展縮。斯文不易遇，清爽心豈足。願言書諸紳，可以為佩服。
山居新種花藥，與道士同遊賦詩
作者：錢起（唐）

自樂魚鳥性，甯求農牧資。淺深愛巖壑，疏鑿盡幽奇。雨花相助好，鶯鳴春草時。種蘭入山翠，引葛上花枝。風露拆紅紫，緣溪複映池。新泉香杜若，片石引江蘺。宛謂武陵洞，潛應造化移。杖策攜煙客，滿袖掇芳蕤。蝴蝶舞留我，仙雞閑傍籬。但令黃精熟，不慮韶光遲。笑指雲蘿徑，樵人那得知。
初黃綬赴藍田縣作
作者：錢起（唐）

蟠木無匠伯，終年棄山樊。苦心非良知，安得入君門。忽忝英達顧，寧窺造化恩。螢光起腐草，雲翼騰沉鯤。片石世何用，良工心所存。一叨尉京甸，三省慚黎元。賢尹正趨府，僕夫儼歸軒。眼中縣胥色，耳裡蒼生言。居人散山水，即景真桃源。鹿聚入田徑，雞鳴隔嶺村。餐和俗久清，到邑政空論。且嘉訟庭寂，前階滿芳蓀。
歸義寺題震上人壁
作者：錢起（唐）

入穀逢雨花，香綠引幽步。招提饒泉石，萬轉同一趣。向背森碧峰，淺深羅古樹。堯皇未登極，此地曾隱霧。秘讖得神謀，因高思虎踞。太陽忽臨照，物象俄光煦。梵王宮始開，長者金先布。白水入禪境，碭山通覺路。往往無心雲，猶起潛龍處。仍聞七祖後，佛子繼調禦。溪鳥投慧燈，山蟬飽甘露。不作解纓客，寧知舍筏喻。身世已悟空，歸途複何去。
上之回
作者：陳子良（唐）

承平重遊樂，詔蹕上之回。屬車響流水，清笳轉落梅。嶺雲蓋道轉，巖花映綬開。下輦便高宴，何如在瑤臺。
新成安樂宮
作者：陳子良（唐）

春色照蘭宮，秦女坐窗中。柳葉來眉上，桃花落臉紅。拂塵開扇匣，卷帳卻燻籠。衫薄偏憎日，裙輕更畏風。
夏晚尋於政世置酒賦韻
作者：陳子良（唐）

聊從嘉遁所，酌醴共抽簪。以茲山水地，留連風月心。長榆落照盡，高柳暮蟬吟。一返桃源路，別後難追尋。
入蜀秋夜宿江渚
作者：陳子良（唐）

我行逢日暮，弭棹獨維舟。水霧一邊起，風林兩岸秋。山陰黑斷磧，月影素寒流。故鄉千裡外，何以慰羈愁。
賦得妓
作者：陳子良（唐）

金穀多歡宴，佳麗正芳菲。流霞席上滿，迴雪掌中飛。明月臨歌扇，行雲接舞衣。何必桃將李，別有待春暉。
酬蕭侍中春園聽妓
作者：陳子良（唐）

微雨散芳菲，中園照落暉。紅樹搖歌扇，綠珠飄舞衣。繁弦調對酒，雜引動思歸。愁人當此夕，羞見落花飛。
遊俠篇
作者：陳子良（唐）

洛陽麗春色，遊俠騁輕肥。水逐車輪轉，塵隨馬足飛。雲影遙臨蓋，花氣近薰衣。東郊鬥雞罷，南皮射雉歸。日暮河橋上，揚鞭惜晚暉。
春晚看群公朝還人為八韻
作者：陳子良（唐）

遊子惜春暮，策杖出蒿萊。正直康莊晚，群公謁帝回。履度南宮至，車從北闕來。珂影傍明月，笳聲動落梅。迎風采旄轉，照日綬花開。紅塵掩鶴蓋，翠柳拂龍媒。綺雲臨舞閣，丹霞薄吹臺。輕肥寧所羨，未若反山隈。
贊德上越國公楊素
作者：陳子良（唐）

君侯稱上宰，命世挺才英。本超騏驥足，複蘊風雲情。攄藻掞錦綺，育德潤瑤瓊。已踵四知舉，非無三傑名。濟世同舟楫，匡政本阿衡。雍容入青瑣，肅穆侍丹楹。桂宮擅鳴佩，槐路獨飛纓。高門羅虎戟，綺閣麗雕甍。金樽酌湛湛，歌扇掩盈盈。匈奴軼燕薊，烽火照幽並。天子命薄伐，受脤事專徵。七德播雄略，十萬騁行兵。雁行蔽虜甸，魚貫出長城。交河方飲馬，瀚海盛揚旌。拔劍倚天外，蒙犀輝日精。彎弧穿伏石，揮戈斬大鯨。鼓鼙朝作氣，刁鬥夜偏鳴。六郡多壯士，三邊豈足平。嶺雲朝合陣，山月夜臨營。胡塵暗馬色，芳樹動笳聲。關雲未盡散，塞霧常自生。川長蔓草綠，峰迥雜花明。小人愧王氏，雕文慚馬卿。濫此叨書記，何以謝過榮。高山徒仰止，終是恨才輕。
於塞北春日思歸
作者：陳子良（唐）

我家吳會青山遠，他鄉關塞白雲深。為許羈愁長下淚，如何此日嗟遲暮，悲來還作白頭吟。
送別
作者：陳子良（唐）

落葉聚還散，徵禽去不歸。以我窮途泣，沾君出塞衣。
七夕看新婦隔巷停車
作者：陳子良（唐）

隔巷遙停幰，非複為來遲。只言更尚淺，未是渡河時。
詠春雪
作者：陳子良（唐）

光映妝樓月，花承歌扇風。欲妒梅將柳，故落早春中。
驄馬
作者：庾抱（唐）

櫪上浮雲驄，本出吳門中。發跡來東道，長鳴起北風。回鞍拂桂白，赬汗類塵紅。滅沒徒留影，無因圖漢宮。
別蔡參軍
作者：庾抱（唐）

人世多飄忽，溝水易東西。今日歡娛盡，何年風月同。悲生萬裡外，恨起一杯中。性靈如未失，南北有徵鴻。
賦得胥臺露
作者：庾抱（唐）

胥臺既落構，荊棘稍侵扉。棟拆連雲影，梁摧照日暉。翔鶤逐不及，巢燕反無歸。唯有團階露，承曉共沾衣。
臥痾喜霽，開扉望月，簡宮內知友
作者：庾抱（唐）

秋雨移弦望，疲痾倦苦辛。忽對荊山璧，委照越吟人。高高侵地鏡，皎皎徹天津。色麗班姬篋，光潤洛川神。輪輝池上動，桂影隙中新。懷賢雖不見，忽似暫參辰。
和樂記室憶江水
作者：庾抱（唐）

遙想觀濤處，猶意採蓮歌。無因關塞葉，共下洞庭波。
淩朝浮江旅思
作者：馬周（唐）

太清上初日，春水送孤舟。山遠疑無樹，潮平似不流。岸花開且落，江鳥沒還浮。羈望傷千里，長歌遣四愁。
句
作者：馬周（唐）

何惜鄧林樹，不借一枝棲。
出玉關
作者：來濟（唐）

斂轡遵龍漢，銜淒渡玉關。今日流沙外，垂涕念生還。
七夕
作者：張文恭（唐）

鳳律驚秋氣，龍梭靜夜機。星橋百枝動，雲路七香飛。映月回雕扇，淩霞曳綺衣。含情向華幄，流態入重闈。歡餘夕漏盡，怨結曉驂歸。誰念分河漢，還憶兩心違。
佳人照鏡
作者：張文恭（唐）

倦採蘼蕪葉，貪憐照膽明。兩邊俱拭淚，一處有啼聲。
奉和同太子監守違戀
作者：薛元超（唐）

儲禁銅扉啟，宸行玉軑遙。空懷壽街吏，尚隔寢門朝。北首瞻龍戟，塵外想鸞鑣。飛文映仙榜，瀝思葉神飆。帝念紆蒼璧，幹文煥紫霄。歸塘橫筆海，平圃振詞條。欲應重輪曲，鏘洋韻九韶。
答辨才探得招字
作者：蕭翼（唐）

邂逅款良宵，殷勤荷勝招。彌天俄若舊，初地豈成遙。酒蟻傾還泛，心猿躁似調。誰憐失群雁，長苦業風飄。
道失
作者：歐陽詢（唐）

已惑孔貴嬪，又被辭人侮。花箋一何榮，七字誰曾許。不下結綺閣，空迷江令語。雕戈動地來，誤殺陳後主。
巫山高
作者：閻立本（唐）

君不見巫山高高半天起，絕壁千尋盡相似。君不見巫山磕匝翠屏開，湘江碧水繞山來。綠樹春嬌明月峽，紅花朝覆白雲臺。臺上朝雲無定所，欲暮高唐行雨送，今宵定入荊王夢。荊王夢裡愛穠華，
同潘屯田冬日早朝
作者：張文琮（唐）

假寐懷古人，夙興瞻曉月。通晨禁門啟，冠蓋趨朝謁。霜靄清九衢，霞光照雙闕。紛綸文物紀，煥爛宣告發。腰劍動陸離，鳴玉和清越。
蜀道難
作者：張文琮（唐）

梁山鎮地險，積石阻雲端。深谷下寥廓，層巖上鬱盤。飛樑架絕嶺，棧道接危巒。攬轡獨長息，方知斯路難。
昭君怨
作者：張文琮（唐）

戒途飛萬裡，回首望三秦。忽見天山雪，還疑上苑春。玉痕垂粉淚，羅袂拂胡塵。為得胡中曲，還悲遠嫁人。
詠水
作者：張文琮（唐）

標名資上善，流派表靈長。地圖羅四瀆，天文載五潢。方流涵玉潤，圓折動珠光。獨有蒙園吏，棲偃玩濠梁。
賦橋
作者：張文琮（唐）

造舟浮謂日，鞭石表秦初。星文遙寫漢，虹勢尚淩虛。已授文成履，空題武騎書。別有臨濠上，棲偃獨觀魚。
和楊舍人詠中書省花樹
作者：張文琮（唐）

花萼映芳叢，參差間早紅。因風時落砌，雜雨乍浮空。影照鳳池水，香飄雞樹風。豈不愛攀折，希君懷袖中。
奉和聖制立春日侍宴內殿出剪綵花應制
作者：趙彥昭（唐）

剪綵迎初候，攀條故寫真。花隨紅意發，葉就綠情新。嫩色驚銜燕，輕香誤採人。應為燻風拂，能令芳樹春。
奉和人日清暉閣宴群臣遇雪應制
作者：趙彥昭（唐）

出震乘東陸，憑高禦北辰。祥雲應早歲，瑞雪候初旬。庭樹千花發，階蓂七葉新。幸承今日宴，長奉萬年春。
奉和七夕兩儀殿會宴應制
作者：趙彥昭（唐）

青女三秋節，黃姑七日期。星橋度玉佩，雲閣掩羅帷。河氣通仙掖，天文入睿詞。今宵望靈漢，應得見蛾眉。
奉和九日幸臨渭亭登高應制
作者：趙彥昭（唐）

秋豫凝仙覽，宸遊轉翠華。呼鷹下鳥路，戲馬出龍沙。紫菊宜新壽，丹萸闢舊邪。須陪長久宴，歲歲奉吹花。
奉和九月九日登慈恩寺浮屠應制
作者：趙彥昭（唐）

出豫乘秋節，登高陟梵宮。皇心滿塵界，佛跡現虛空。日月宜長壽，人天得大通。喜聞題寶偈，受記莫由同。
安樂公主移入新宅侍宴應制同用開字
作者：趙彥昭（唐）

雲物中京曉，天人外館開。飛橋象河漢，懸榜學蓬萊。北闕臨仙檻，南山送壽杯。一窺輪奐畢，慚恧棟樑材。
奉和送金城公主適西蕃應制
作者：趙彥昭（唐）

聖後經綸遠，謀臣計畫多。受降追漢策，築館許戎和。俗化烏孫壘，春生積石河。六龍今出餞，雙鶴願為歌。
奉和聖制登驪山高頂寓目應制
作者：趙彥昭（唐）

皇情遍九垓，禦輦駐昭回。路若隨天轉，人疑近日來。河看大禹鑿，山見巨靈開。願扈登封駕，常持薦壽杯。
奉和幸白鹿觀應制
作者：趙彥昭（唐）

雲驂驅半景，星蹕坐中天。國誕玄宗聖，家尋碧落仙。玉杯鸞薦壽，寶算鶴知年。一睹光華旦，欣承道德篇。
哭僕射鄂公楊再思
作者：趙彥昭（唐）

兩揆光天秩，三朝奉帝熙。何言集大鳥，忽此喪元龜。坐歎公槐落，行聞宰樹悲。壑舟今已去，寧有濟川期。
人日侍宴大明宮應制
作者：趙彥昭（唐）

寶契無為屬聖人，雕輿出幸玩芳辰。平樓半入南山霧，處處風光今日好，年年願奉屬車塵。
奉和初春幸太平公主南莊應制
作者：趙彥昭（唐）

主第巖扃駕鵲橋，天門閶闔降鸞鑣。曆亂旌旗轉雲樹，已陪沁水追歡日，行奉茅山訪道朝。
奉和幸安樂公主山莊應制
作者：趙彥昭（唐）

六龍齊軫禦朝曦，雙鷁維舟下綠池。飛觀仰看雲外聳，幸願一生同草樹，年年歲歲樂於斯。
奉和幸大薦福寺
作者：趙彥昭（唐）

寶地龍飛後，金身佛現時。千花開國界，萬善累皇基。北闕承行幸，西園屬住持。天衣拂舊石，王舍起新祠。剎鳳迎雕輦，幡虹駐彩旗。同沾小雨潤，竊仰大風詩。
奉和幸長安故城未央宮應制
作者：趙彥昭（唐）

夙駕移天蹕，憑軒覽漢都。寒煙收紫禁，春色繞黃圖。舊史遺陳跡，前王失霸符。山河寸土盡，宮觀尺椽無。崇高惟在德，壯麗豈為謨。茨室留皇鑒，燻歌盛有虞。
奉和幸韋嗣立山莊侍燕應制
作者：趙彥昭（唐）

賢族唯題裡，儒門但署鄉。何如表巖洞，宸翰發輝光。地在茲山曲，家臨合水陽。六龍駐旌罕，四牡耀旗常。北斗臨臺座，東山入廟堂。天高羽翼近，主聖股肱良。野竹池亭氣，村花澗穀香。縱然懷豹隱，空愧躡鵷行。
奉和元日賜群臣柏葉應制
作者：趙彥昭（唐）

器乏雕樑器，材非構廈材。但將千歲葉，常奉萬年杯。
苑中人日遇雪應制
作者：趙彥昭（唐）

始見青雲幹律呂，俄逢瑞雪應陽春。今日回看上林樹，梅花柳絮一時新。
奉和聖制幸韋嗣立山莊應制
作者：趙彥昭（唐）

廊廟心存巖壑中，鑾輿矚在灞城東。逍遙自在蒙莊子，漢主徒言河上公。
秋朝木芙蓉
作者：趙彥昭（唐）

水面芙蓉秋已衰，繁條偏是著花遲。平明露滴垂紅臉，似有朝愁暮落時。
侍宴桃花園詠桃花應制
作者：趙彥昭（唐）

紅萼競燃春苑曙，粉茸新吐禦筵開。長年願奉西王母，近侍慚無東朔才。
長慶二年七月自中書舍人出守杭州，路次藍溪作
作者：白居易（唐）

太原一男子，自顧庸且鄙。老逢不次恩，洗拔出泥滓。既居可言地，願助朝廷理。伏閣三上章，戇愚不稱旨。聖人存大體，優貸容不死。鳳詔停舍人，魚書除刺史。冥懷齊寵辱，委順隨行止。我自得此心，於茲十年矣。餘杭乃名郡，郡郭臨江汜。已想海門山，潮聲來入耳。昔予貞元末，羈旅曾遊此。甚覺太守尊，亦諳魚酒美。因生江海興，每羨滄浪水。尚擬拂衣行，況今兼祿仕。青山峰巒接，白日煙塵起。東道既不通，改轅遂南指。自秦窮楚越，浩蕩五千裡。聞有賢主人，而多好山水。是行頗為愜，所曆良可紀。策馬度藍溪，勝遊從此始。
初出城留別
作者：白居易（唐）

朝從紫禁歸，暮出青門去。勿言城東陌，便是江南路。揚鞭簇車馬，揮手辭親故。我生本無鄉，心安是歸處。
過駱山人野居小池
作者：白居易（唐）

茅覆環堵亭，泉添方丈沼。紅芳照水荷，白頸觀魚鳥。拳石苔蒼翠，尺波煙杳渺。但問有意無，勿論池大小。門前車馬路，奔走無昏曉。名利驅人心，賢愚同擾擾。善哉駱處士，安置身心了。何乃獨多君，丘園居者少。
宿清源寺
作者：白居易（唐）

往謫潯陽去，夜憩輞溪曲。今為錢塘行，重經茲寺宿。爾來幾何歲，溪草二八綠。不見舊房僧，蒼然新樹木。虛空走日月，世界遷陵穀。我生寄其間，孰能逃倚伏。隨緣又南去，好住東廊竹。
宿藍溪對月
作者：白居易（唐）

昨夜鳳池頭，今夜藍溪口。明月本無心，行人自回首。新秋松影下，半夜鐘聲後。清影不宜昏，聊將茶代酒。
自秦望赴五松驛，馬上偶睡，睡覺成吟
作者：白居易（唐）

長途發已久，前館行未至。體倦目已昏，瞌然遂成睡。右袂尚垂鞭，左手暫委轡。忽覺問僕夫，才行百步地。形神分處所，遲速相乖異。馬上幾多時，夢中無限事。誠哉達人語，百齡同一寐。
鄧州路中作
作者：白居易（唐）

蕭蕭誰家村，秋梨葉半坼。漠漠誰家園，秋韭花初白。路逢故里物，使我嗟行役。不歸渭北村，又作江南客。去鄉徒自苦，濟世終無益。自問波上萍，何如澗中石。
朱藤杖紫驄吟
作者：白居易（唐）

拄上山之上，騎下山之下。江州去日朱藤杖，
桐樹館重題
作者：白居易（唐）

階前下馬時，樑上題詩處。慘澹病使君，蕭疏老松樹。自嗟還自哂，又向杭州去。
過紫霞蘭若
作者：白居易（唐）

我愛此山頭，及此三登曆。紫霞舊精舍，寥落空泉石。朝市日喧隘，雲林長悄寂。猶存住寺僧，肯有歸山客。
感舊紗帽
作者：白居易（唐）

昔君烏紗帽，贈我白頭翁。帽今在頂上，君已歸泉中。物故猶堪用，人亡不可逢。岐山今夜月，墳樹正秋風。
思竹窗
作者：白居易（唐）

不憶西省松，不憶南宮菊。惟憶新昌堂，蕭蕭北窗竹。窗間枕簟在，來後何人宿。
馬上作
作者：白居易（唐）

處世非不遇，榮身頗有餘。勳為上柱國，爵乃朝大夫。自問有何才，兩入承明廬。又問有何政，再駕朱輪車。矧予東山人，自惟樸且疏。彈琴複有酒，且慕嵇阮徒。暗被鄉裡薦，誤上賢能書。一列朝士籍，遂為世網拘。高有罾繳憂，下有陷阱虞。每覺宇宙窄，未嘗心體舒。蹉跎二十年，頷下生白須。何言左遷去，尚獲專城居。杭州五千裡，往若投淵魚。雖未脫簪組，且來泛江湖。吳中多詩人，亦不少酒酤。高聲詠篇什，大笑飛杯盂。五十未全老，尚可且歡娛。用茲送日月，君以為何如。秋風起江上，白日落路隅。回首語五馬，去矣勿踟躕。
秋蝶
作者：白居易（唐）

秋花紫濛濛，秋蝶黃茸茸。花低蝶新小，飛戲叢西東。日暮涼風來，紛紛花落叢。夜深白露冷，蝶已死叢中。朝生夕俱死，氣類各相從。不見千年鶴，多棲百丈松。
登商山最高頂
作者：白居易（唐）

高高此山頂，四望唯煙雲。下有一條路，通達楚與秦。或名誘其心，或利牽其身。乘者及負者，來去何云云。我亦斯人徒，未能出囂塵。七年三往復，何得笑他人。
枯桑
作者：白居易（唐）

道傍老枯樹，枯來非一朝。皮黃外尚活，心黑中先焦。有似多憂者，非因外火燒。
山路偶興
作者：白居易（唐）

筋力未全衰，僕馬不至弱。又多山水趣，心賞非寂寞。捫蘿上煙嶺，蹋石穿雲壑。穀鳥晚仍啼，洞花秋不落。提籠複攜榼，遇勝時停泊。泉憩茶數甌，嵐行酒一酌。獨吟還獨嘯，此興殊未惡。假使在城時，終年有何樂。
山雉
作者：白居易（唐）

五步一啄草，十步一飲水。適性遂其生，時哉山樑雉。樑上無罾繳，梁下無鷹鸇。雌雄與群雛，皆得終天年。嗟嗟籠下雞，及彼池中雁。既有稻粱恩，必有犧牲患。
初下漢江舟中作，寄兩省給舍
作者：白居易（唐）

秋水淅紅粒，朝煙烹白鱗。一食飽至夜，一臥安達晨。晨無朝謁勞，夜無直宿勤。不知兩掖客，何似扁舟人。尚想到郡日，且稱守土臣。猶須副憂寄，恤隱安疲民。期年庶報政，三年當退身。終使滄浪水，濯吾纓上塵。
自蜀江至洞庭湖口有感而作
作者：白居易（唐）

江從西南來，浩浩無旦夕。長波逐若瀉，連山鑿如劈。千年不壅潰，萬姓無墊溺。不爾民為魚，大哉禹之績。導岷既艱遠，距海無咫尺。胡為不訖功，餘水斯委積。洞庭與青草，大小兩相敵。混合萬丈深，淼茫千里白。每歲秋夏時，浩大吞七澤。水族窟穴多，農人土地窄。我今尚嗟歎，禹豈不愛惜。邈未究其由，想古觀遺跡。疑此苗人頑，恃險不終役。帝亦無奈何，留患與今昔。水流天地內，如身有血脈。滯則為疽疣，治之在針石。安得禹複生，為唐水官伯。手提倚天劍，重來親指畫。疏河似翦紙，決壅同裂帛。滲作膏腴田，蹋平魚鱉宅。龍宮變閭裡，水府生禾麥。坐添百萬戶，書我司徒籍。
初領郡政衙退登東樓作
作者：白居易（唐）

鰥煢心所念，簡牘手自操。何言符竹貴，未免州縣勞。賴是餘杭郡，臺榭繞官曹。淩晨親政事，向晚恣遊遨。山冷微有雪，波平未生濤。水心如鏡面，千里無纖毫。直下江最闊，近東樓更高。煩襟與滯念，一望皆遁逃。
清調吟
作者：白居易（唐）

索索風戒寒，沉沉日藏耀。勸君飲濁醪，聽我吟清調。芳節變窮陰，朝光成夕照。與君生此世，不合長年少。今晨從此過，明日安能料。若不結跏禪，即須開口笑。
狂歌詞
作者：白居易（唐）

明月照君席，白露沾我衣。勸君酒杯滿，聽我狂歌詞。五十已後衰，二十已前痴。晝夜又分半，其間幾何時。生前不歡樂，死後有餘貲。焉用黃墟下，珠衾玉匣為。
郡亭
作者：白居易（唐）

平旦起視事，亭午臥掩關。除親簿領外，多在琴書前。況有虛白亭，坐見海門山。潮來一憑檻，賓至一開筵。終朝對雲水，有時聽管絃。持此聊過日，非忙亦非閑。山林太寂寞，朝闕空喧煩。唯茲郡閣內，囂靜得中間。
詠懷
作者：白居易（唐）

昔為鳳閣郎，今為二千石。自覺不如今，人言不如昔。昔雖居近密，終日多憂惕。有詩不敢吟，有酒不敢吃。今雖在疏遠，竟歲無牽役。飽食坐終朝，長歌醉通夕。人生百年內，疾速如過隙。先務身安閒，次要心歡適。事有得而失，物有損而益。所以見道人，觀心不觀跡。
立春後五日
作者：白居易（唐）

立春後五日，春態紛婀娜。白日斜漸長，碧雲低欲墮。殘冰坼玉片，新萼排紅顆。遇物盡欣欣，愛春非獨我。迎芳後園立，就暖前簷坐。還有惆悵心，欲別紅爐火。
郡中即事
作者：白居易（唐）

漫漫潮初平，熙熙春日至。空闊遠江山，晴明好天氣。外有適意物，中無繫心事。數篇對竹吟，一杯望雲醉。行攜杖扶力，臥讀書取睡。久養病形骸，深諳閒氣味。遙思九城陌，擾擾趨名利。今朝是雙日，朝謁多軒騎。寵者防悔尤，權者懷憂畏。為報高車蓋，恐非真富貴。
郡齋暇日辱常州陳郎中使君早春晚坐水西館書事詩十六韻見寄亦以十六韻酬之
作者：白居易（唐）

新年多暇日，晏起褰簾坐。睡足心更慵，日高頭未裹。徐傾下藥酒，稍爇煎茶火。誰伴寂寥身，無絃琴在左。遙思毗陵館，春深物嫋娜。波拂黃柳梢，風搖白梅朵。衙門排曉戟，鈴閣開朝鎖。太守水西來，朱衣垂素舸。良辰不易得，佳會無由果。五馬正相望，雙魚忽前墮。魚中獲瑰寶，持玩何磊砢。一百六十言，字字靈珠顆。上申心款曲，下敘時坎坷。才富不如君，道孤還似我。敢辭官遠慢，且貴身安妥。忽複問榮枯，冥心無不可。
官舍
作者：白居易（唐）

高樹換新葉，陰陰覆地隅。何言太守宅，有似幽人居。太守臥其下，閑慵兩有餘。起嘗一甌茗，行讀一卷書。早梅結青實，殘櫻落紅珠。稚女弄庭果，嬉戲牽人裾。是日晚彌靜，巢禽下相呼。嘖嘖護兒鵲，啞啞母子烏。豈唯雲鳥爾，吾亦引吾雛。
吾雛
作者：白居易（唐）

吾雛字阿羅，阿羅才七齡。嗟吾不才子，憐爾無弟兄。撫養雖驕騃，性識頗聰明。學母畫眉樣，效吾詠詩聲。我齒今欲墮，汝齒昨始生。我頭髮盡落，汝頂髻初成。老幼不相待，父衰汝孩嬰。緬想古人心，慈愛亦不輕。蔡邕念文姬，於公歎緹縈。敢求得汝力，但未忘父情。
題小橋前新竹招客
作者：白居易（唐）

雁齒小紅橋，垂簷低白屋。橋前何所有，苒苒新生竹。皮開坼褐錦，節露抽青玉。筠翠如可餐，粉霜不忍觸。閑吟聲未已，幽玩心難足。管領好風煙，輕欺凡草木。誰能有月夜，伴我林中宿。為君傾一杯，狂歌竹枝曲。
病中逢秋，招客夜酌
作者：白居易（唐）

不見詩酒客，臥來半月餘。合和新藥草，尋檢舊方書。晚霽煙景度，早涼窗戶虛。雪生衰鬢久，秋入病心初。臥簟蘄竹冷，風襟邛葛疏。夜來身校健，小飲複何如。
食飽
作者：白居易（唐）

食飽拂枕臥，睡足起閑吟。淺酌一杯酒，緩彈數弄琴。既可暢情性，亦足傲光陰。誰知利名盡，無複長安心。
嚴十八郎中在郡日改制東南樓因名清輝未立標榜徵歸郎署予既到郡性愛樓居宴遊其間頗有幽致聊成十韻兼戲寄嚴
作者：白居易（唐）

嚴郎置茲樓，立名曰清輝。未及署花榜，遽徵還粉闈。去來三四年，塵土登者稀。今春新太守，灑掃施簾幃。院柳煙婀娜，簷花雪霏微。看山倚前戶，待月闡東扉。碧窗戛瑤瑟，朱欄飄舞衣。燒香卷幕坐，風燕雙雙飛。君作不得住，我來幸因依。始知天地間，靈境有所歸。
南亭對酒送春
作者：白居易（唐）

含桃實已落，紅薇花尚燻。冉冉三月盡，晚鶯城上聞。獨持一杯酒，南亭送殘春。半酣忽長歌，歌中何所雲。雲我五十餘，未是苦老人。刺史二千石，亦不為賤貧。天下三品官，多老於我身。同年登第者，零落無一分。親故半為鬼，僮僕多見孫。念此聊自解，逢酒且歡欣。
玩新庭樹，因詠所懷
作者：白居易（唐）

靄靄四月初，新樹葉成陰。動搖風景麗，蓋覆庭院深。下有無事人，竟日此幽尋。豈惟玩時物，亦可開煩襟。時與道人語，或聽詩客吟。度春足芳色，入夜多鳴禽。偶得幽閒境，遂忘塵俗心。始知真隱者，不必在山林。
仲夏齋戒月
作者：白居易（唐）

仲夏齋戒月，三旬斷腥羶。自覺心骨爽，行起身翩翩。始知絕粒人，四體更輕便。初能脫病患，久必成神仙。禦寇馭泠風，赤松遊紫煙。常疑此說謬，今乃知其然。我今過半百，氣衰神不全。已垂兩鬢絲，難補三丹田。但減葷血味，稍結清淨緣。脫巾且修養，聊以終天年。
除官去未間
作者：白居易（唐）

除官去未間，半月恣遊討。朝尋霞外寺，暮宿波上島。新樹少於松，平湖半連草。躋攀有次第，賞玩無昏早。有時騎馬醉，兀兀冥天造。窮通與生死，其奈吾懷抱。江山信為美，齒發行將老。在郡誠未厭，歸鄉去亦好。
三年為刺史二首
作者：白居易（唐）

三年為刺史，無政在人口。唯向城郡中，題詩十餘首。慚非甘棠詠，豈有思人不。三年為刺史，飲冰複食檗。唯向天竺山，取得兩片石。此抵有千金，無乃傷清白。
別萱桂
作者：白居易（唐）

使君竟不住，萱桂徒栽種。桂有留人名，萱無忘憂用。不如江畔月，步步來相送。
自餘杭歸宿淮口作
作者：白居易（唐）

為郡已多暇，猶少勤吏職。罷郡更安閒，無所勞心力。舟行明月下，夜泊清淮北。豈止吾一身，舉家同燕息。三年請祿俸，頗有餘衣食。乃至僮僕間，皆無凍餒色。行行弄雲水，步步近鄉國。妻子在我前，琴書在我側。此外吾不知，於焉心自得。
舟中李山人訪宿
作者：白居易（唐）

日暮舟悄悄，煙生水沉沉。何以延宿客，夜酒與秋琴。來客道門子，來自嵩高岑。軒軒舉雲貌，豁豁開清襟。得意言語斷，入玄滋味深。默然相顧哂，心適而忘心。
洛下卜居
作者：白居易（唐）

三年典郡歸，所得非金帛。天竺石兩片，華亭鶴一支。飲啄供稻粱，包裹用茵席。誠知是勞費，其奈心愛惜。遠從餘杭郭，同到洛陽陌。下擔拂雲根，開籠展霜翮。貞姿不可雜，高性宜其適。遂就無塵坊，仍求有水宅。東南得幽境，樹老寒泉碧。池畔多竹陰，門前少人跡。未請中庶祿，且脫雙驂易。豈獨為身謀，安吾鶴與石。
洛中偶作
作者：白居易（唐）

五年職翰林，四年蒞潯陽。一年巴郡守，半年南宮郎。二年直綸閣，三年刺史堂。凡此十五載，有詩千餘章。境興周永珍，土風備四方。獨無洛中作，能不心悢悢。今為青宮長，始來遊此鄉。裴回伊澗上，睥睨嵩少傍。遇物輒一詠，一詠傾一觴。筆下成釋憾，卷中同補亡。往往顧自哂，眼昏須鬢蒼。不知老將至，猶自放詩狂。
贈蘇少府
作者：白居易（唐）

籍甚二十年，今日方款顏。相送嵩洛下，論心杯酒間。河亞懶出入，府寮多閉關。蒼發彼此老，白日尋常閑。朝從攜手出，暮思聯騎還。何當挈一榼，同宿龍門山。
移家入新宅
作者：白居易（唐）

移家入新宅，罷郡有餘貲。既可避燥濕，複免憂寒饑。疾平未還假，官閑得分司。幸有俸祿在，而無職役羈。清旦盥漱畢，開軒捲簾幃。家人及雞犬，隨我亦熙熙。取興或寄酒，放情不過詩。何必苦修道，此即是無為。外累信已遣，中懷時有思。有思一何遠，默坐低雙眉。十載囚竄客，萬時征戍兒。春朝鎖籠鳥，冬夜支床龜。驛馬走四蹄，痛酸無歇期。磑牛封兩目，昏閉何人知。誰能脫放去，四散任所之。各得適其性，如吾今日時。
琴
作者：白居易（唐）

置琴曲幾上，慵坐但含情。何煩故揮弄，風弦自有聲。
鶴
作者：白居易（唐）

人各有所好，物固無常宜。誰謂爾能舞，不如閑立時。
自詠
作者：白居易（唐）

夜鏡隱白髮，朝酒發紅顏。可憐假年少，自笑須臾間。硃砂賤如土，不解燒為丹。玄鬢化為雪，未聞休得官。咄哉個丈夫，心性何墮頑。但遇詩與酒，便忘寢與餐。高聲發一吟，似得詩中仙。引滿飲一盞，盡忘身外緣。昔有醉先生，席地而幕天。於今居處在，許我當中眠。眠罷又一酌，酌罷又一篇。回面顧妻子，生計方落然。誠知此事非，又過知非年。豈不欲自改，改即心不安。且向安處去，其餘皆老閑。
林下閒步，寄皇甫庶子
作者：白居易（唐）

扶杖起病初，策馬力未任。既懶出門去，亦無客來尋。以此遂成閑，閒步繞園林。天曉煙景澹，樹寒鳥雀深。一酌池上酒，數聲竹間吟。寄言東曹長，當知幽獨心。
晏起
作者：白居易（唐）

鳥鳴庭樹上，日照屋簷時。老去慵轉極，寒來起尤遲。厚薄被適性，高低枕得宜。神安體穩暖，此味何人知。睡足仰頭坐，兀然無所思。如未鑿七竅，若都遺四肢。緬想長安客，早朝霜滿衣。彼此各自適，不知誰是非。
池畔二首
作者：白居易（唐）

結構池西廊，疏理池東樹。此意人不知，欲為待月處。持刀gN密竹，竹少風來多。此意人不會，欲令池有波。
春葺新居
作者：白居易（唐）

江州司馬日，忠州刺史時。栽松滿後院，種柳蔭前墀。彼皆非吾土，栽種尚忘疲。況茲是我宅，葺藝固其宜。平旦領僕使，乘春親指揮。移花夾暖室，徙竹覆寒池。池水變綠色，池芳動清輝。尋芳弄水坐，盡日心熙熙。一物苟可適，萬緣都若遺。設如宅門外，有事吾不知。
贈言
作者：白居易（唐）

捧籝獻千金，彼金何足道。臨觴贈一言，此言真可寶。流光我已晚，適意君不早。況君春風面，柔促如芳草。二十方長成，三十向衰老。鏡中桃李色，不得十年好。胡為坐脈脈，不肯傾懷抱。
泛春池
作者：白居易（唐）

白蘋湘渚曲，綠筱剡溪口。各在天一涯，信美非吾有。何如此庭內，水竹交左右。霜竹百千竿，煙波六七畝。泓澄動階砌，澹濘映戶牖。蛇皮細有紋，鏡面清無垢。主人過橋來，雙童扶一叟。恐汙清泠波，塵纓先抖擻。波上一葉舟，舟中一尊酒。酒開舟不繫，去去隨所偶。或繞蒲浦前，或泊桃島後。未撥落杯花，低沖拂面柳。半酣迷所在，倚榜兀回首。不知此何處，複是人寰否。誰知始疏鑿，幾主相傳受。楊家去雲遠，田氏將非久。天與愛水人，終焉落吾手。
西華
作者：徐夤（唐）

五千仞有餘神秀，一一排雲上泬。疊嶂出關分二陝，拜祝金天乞陰德，為民求主降神堯。
嵐似屏風
作者：徐夤（唐）

嵐似屏風草似茵，草邊時膾錦花鱗。山中宰相陶弘景，君看東洛平泉宅，只有年年百卉春。
憶潼關
作者：徐夤（唐）

洞壑雙扉入到初，似從深阱睹高墟。天開白日臨軍國，須知皇漢能扃鐍，延得年過四百餘。
憶潼關早行
作者：徐夤（唐）

行客起看仙掌月，落星斜照濁河泥。故山遠處高飛雁，芻蕘十軸僮三尺，豈謂青雲便有梯。
鴻門
作者：徐夤（唐）

耨月耕煙水國春，薄徒應笑作農人。皇王尚法三推禮，猶勝墮力求飧者，五鬥低腰走世塵。
憶長安行
作者：徐夤（唐）

舊曆關中憶廢興，僭奢須戒儉須憑。火光只是燒秦塚，不如坐釣清溪月，心共寒潭一片澄。
憶長安上省年
作者：徐夤（唐）

忽憶關中逐計車，曆坊騎馬信空虛。三秋病起見新雁，如今說著猶堪泣，兩宿都堂過歲除。
長安述懷
作者：徐夤（唐）

黃河冰合尚來遊，知命知時肯躁求。詞賦有名堪自負，十載公卿早言屈，何須課夏更冥搜。
長安即事三首
作者：徐夤（唐）

拋擲清溪舊釣鉤，長安寒暑再環周。便隨鶯羽三春化，明時則待金門詔，肯羨班超萬戶侯。無酒窮愁結自舒，飲河求滿不求餘。身登霄漢平時第，明時用即匡君去，不用何妨卻釣魚。拖紫腰金不要論，便堪歸隱白雲村。更無名籍強金榜，高眠亦是前賢事，爭報春闈莫大恩。
東京次新安道中
作者：徐夤（唐）

賊去兵來歲月長，野蒿空滿壞牆匡。旋從古轍成深谷，殊時異世為儒者，不見文皇與武皇。
山陰故事
作者：徐夤（唐）

坦腹夫君不可逢，千年猶在播英風。紅鵝化鶴青天遠，吹笙緱嶺登山後，東注清流豈有窮。
溫陵即事
作者：徐夤（唐）

早年師友教為文，賣卻魚舟網典墳。國有安危期日諫，爭得千鐘季孫粟，滄洲歸與故人分。
溫陵殘臘書懷寄崔尚書
作者：徐夤（唐）

濟川無楫擬何為，三傑還從漢祖推。心學庭槐空發火，江上年年接君子，一杯春酒一枰棋。
義通裡寓居即事
作者：徐夤（唐）

家住寒梅翠嶺東，長安時節詠途窮。牡丹窠小春餘雨，長卿甚有淩雲作，誰與清吟繞帝宮。
上陽宮詞
作者：徐夤（唐）

點點苔錢上玉墀，日斜空望六龍西。妝臺塵暗青鸞掩，銀蟾借與金波路，得入重輪伴羿妻。
西寨寓居
作者：徐夤（唐）

閑讀南華對酒杯，醉攜筇竹畫蒼苔。豪門有利人爭去，嚴陵萬古清風在，好棹東溪詠釣臺。功智爭馳淡薄空，猶懷忠信擬何從。鴟鳶啄腐疑雛鳳，崇侯入輔嚴陵退，堪憶啼猿萬仞峰。
題福州天王閣
作者：徐夤（唐）

絕境宜棲獨角仙，金張到此亦忘還。三門裡面千層閣，有時海上看明月，輾出冰輪疊浪間。
憶薦福寺南院
作者：徐夤（唐）

憶昔長安落第春，佛宮南院獨遊頻。燈前不動惟金像，啼猿溪上將歸去，合問昇平詣秉鈞。
塔院小屋，四壁皆是卿相題名，因成四韻
作者：徐夤（唐）

雁塔攙空映九衢，每看華宇每踟躕。題名儘是臺衡跡，誰知遠客思歸夢，夜夜無船自過湖。
題名琉璃院
作者：徐夤（唐）

一條溪繞翠巖隈，行腳僧言勝五臺。農罷樹陰黃犢臥，三卷貝多金粟語，可能長誦免輪回。
寺中偶題
作者：徐夤（唐）

聽話金仙眉相毫，每來皆得解塵勞。鶴棲雲路看方貴，銀蟾未出金烏在，更上層樓眺海濤。
山寺寓居
作者：徐夤（唐）

高臥東林最上方，水聲山翠剔愁腸。白雲送雨籠僧閣，披緇學佛應無分，鶴氅談空亦不妨。
寄僧寓題
作者：徐夤（唐）

佛頂抄經憶惠休，眾人皆謂我悠悠。浮生真個醉中夢，安眠靜笑思何報，日夜焚修祝郡侯。
遊靈隱天竺二寺
作者：徐夤（唐）

丹井冷泉虛易到，兩山真界實難名。石和雲霧蓮華氣，更憐童子呼猿去，颯颯蕭蕭下樹行。
醉題邑宰南塘屋壁
作者：徐夤（唐）

萬古清淮照遠天，黃河濁浪不相關。縣留東道三千客，閩王美錦求賢制，未許陶公解印還。
題泗洲塔
作者：徐夤（唐）

十年前事已悠哉，旋被鐘聲早暮催。明月似師生又沒，惟有南邊山色在，重重依舊上高臺。
東歸題屋壁
作者：徐夤（唐）

塵埃歸去五湖東，還是衡門一畝宮。舊業旋從徵賦失，見說武王天上夢，無情曾與傅巖通。
寓題
作者：徐夤（唐）

酒壺棋局似閒人，竹笏藍衫老此身。託客買書重得卷，見說天池波浪闊，也應涓滴濺窮鱗。
偶題
作者：徐夤（唐）

閑補亡書見廢興，偶然前古也填膺。秦宮猶自拜張祿，燕臺財力知多少，誰築黃金到九層。
寓題述懷
作者：徐夤（唐）

大道真風早晚還，妖訛成俗汙乾坤。宣尼既沒蘇張起，堯廷忘卻徵元凱，天闕重關十二門。
將入城靈口道中作
作者：徐夤（唐）

路上長安惟咫尺，灞陵西望接秦源。依稀日下分天闕，高風九萬程途近，與報滄洲欲化鯤。
新屋
作者：徐夤（唐）

耳順何為土木勤，叔孫牆屋有前聞。縱然一世如紅葉，清甜數尺沙泉井，平與鄰家晝夜分。
新葺茆堂
作者：徐夤（唐）

剪竹誅茆就水濱，靜中還得保天真。只聞神鬼害盈滿，階前一片泓澄水，借與汀禽活紫鱗。耨水耕山息故林，壯圖嘉話負前心。素絲鬢上分愁色，同年二十八君子，遊楚遊秦斷好音。
茆亭
作者：徐夤（唐）

鴛瓦虹梁計已疏，織茅編竹稱貧居。剪平恰似山僧笠，重門公子應相笑，四壁風霜老讀書。
客廳
作者：徐夤（唐）

移卻松筠致客堂，淨泥環堵貯荷香。衡茅只要免風雨，燕臺漢閣王侯事，青史千年播耿光。
詠寫真
作者：徐夤（唐）

寫得衰容似十全，閑開僧舍靜時懸。瘦於南國從軍日，借將前輩真儀比，未愧金鑾李謫仙。
放榜日
作者：徐夤（唐）

喧喧車馬欲朝天，人探東堂榜已懸。萬裡便隨金鸑鷟，十二街前樓閣上，捲簾誰不看神仙。
曲江宴日呈諸同年
作者：徐夤（唐）

鷦鷯驚與鳳凰同，忽向中興遇至公。金榜連名升碧落，好是慈恩題瞭望，白雲飛盡塔連空。
渤海賓貢高元固先輩閩中相訪雲本國人…屏障因而有贈
作者：徐夤（唐）

折桂何年下月中，閩山來問我雕蟲。肯銷金翠書屏上，嗟嗟大國金門士，幾個人能振素風。
偶吟
作者：徐夤（唐）

千卷長書萬首詩，朝蒸藜藿暮烹葵。清時名立難皆我，尋常抖擻懷中策，可便降他兩鬢絲。
贈表弟黃校書輅
作者：徐夤（唐）

產破身窮為學儒，我家諸表愛詩書。嚴陵雖說臨溪隱，閑來共話無生理，今古悠悠事總虛。
輦下贈屯田何員外
作者：徐夤（唐）

封章頻得帝諮嗟，報國唯將直破邪。身到西山書幾達，內翰好才兼好古，秋來應數到君家。
贈月君
作者：徐夤（唐）

出水蓮花比性靈，三生塵夢一時醒。神傳尊勝陀羅咒，鳴梭軋軋纖纖手，窗戶流光織女星。
贈垂光同年
作者：徐夤（唐）

丹桂攀來十七春，如今始見茜袍新。須知紅杏園中客，他時黃閣朝元處，莫忘同年射策人。
贈楊著
作者：徐夤（唐）

藻麗熒煌冠士林，白華榮養有曾參。十年去裡荊門改，釣魚臺上頻相訪，共說長安淚滿襟。
贈黃校書先輩璞閒居
作者：徐夤（唐）

馭得驪龍第四珠，退依僧寺卜貧居。青山入眼不幹祿，月明掃石吟詩坐，諱卻全無儋石儲。
尚書榮拜恩命夤疾中輒課惡詩二首以申攀贊
作者：徐夤（唐）

明公家鑿鳳凰池，弱冠封侯四海推。富貴有期天授早，昨日詔書猶漏缺，未言商也最能詩。東郊迎入紫泥封，此日天仙下九重。三五月明臨闞澤，借問乘軺何處客，相庭雄幕卷芙蓉。
府主僕射王摶生日
作者：徐夤（唐）

熊羆先兆慶垂休，天地氤氳瑞氣浮。李樹影籠周柱史，勳業定應歸鼎鼐，生靈豈獨化東甌。
獻內翰楊侍郎
作者：徐夤（唐）

窗開青瑣見瑤臺，冷拂星辰逼上臺。丹鳳詔成中使取，莫擬吟雲避榮貴，廟堂玉鉉待鹽梅。
送劉常侍
作者：徐夤（唐）

懷君何計更留連，忍送文星上碧天。杜預注通三十卷，他日有書隨雁足，東溪無令訪漁船。
送盧拾遺歸華山
作者：徐夤（唐）

紫殿諫多防佞口，清秋假滿別明君。惟憂急詔歸青瑣，門前舊客期相薦，猶望飛書及主文。
春末送陳先輩之清源
作者：徐夤（唐）

貧中惟是長年華，每羨君行自歎嗟。歸日捧持明月寶，千乘侯王若相問，飛書與報白雲家。
上盧三拾遺以言見黜
作者：徐夤（唐）

骨鯁如君道尚存，近來人事不須論。疾危必厭神明藥，因思周廟當時誡，金口三緘示後昆。
送王校書往清源
作者：徐夤（唐）

南國賢侯待德風，長途仍借九花驄。清歌早貫驪龍頷，吟詩臺上如相問，與說蟠溪直釣翁。
嶽州端午日送人遊郴連
作者：徐夤（唐）

五月巴陵值積陰，送君千里客於郴。北風吹雨黃梅落，九嶷雲闊蒼梧暗，與說重華舊德音。
賀清源太保王延彬
作者：徐夤（唐）

蕊珠宮裡謫神仙，八載溫陵萬戶閑。心地闊於雲夢澤，應笑清溪舊門吏，年年扶病掩柴關。武榮江畔蔭祥雲，寵拜天人慶郡人。五色鶴綾花上敕，更待春風飛吉語，紫泥分付與陶鈞。
病中春日即事寄主人尚書二首
作者：徐夤（唐）

身比秋荷覺漸枯，致君經國墮前圖。層冰照日猶能暖，庾樓恩化通神聖，何計能教擲得盧。風拍衰肌久未蠲，破窗頻見月團圓。更無舊日同人問，玄穹若假年齡在，願捧銅盤為國賢。
寄華山司空侍郎二首
作者：徐夤（唐）

金闕爭權競獻功，獨逃徵詔臥三峰。雞群未必容於鶴，風霜落滿千林木，不近青青澗底松。非雲非鶴不從容，誰敢輕量傲世蹤。紫殿幾徵王佐業，前古負材多為國，滿懷經濟欲何從。
寄盧端公同年仁炯，時遷都洛陽，新立幼主
作者：徐夤（唐）

上陽宮闕翠華歸，百辟傷心序漢儀。昆嶽有炎瓊玉碎，惆悵宸居遠於日，長籲空摘鬢邊絲。
寄天臺陳希畋
作者：徐夤（唐）

陰山冰凍嘗迎夏，蟄戶雲雷只待春。呂望豈嫌垂釣老，拍手相思惟大笑，我曹寧比等閒人。
寄兩浙羅書記
作者：徐夤（唐）

進即湮沈退卻升，錢塘風月過金陵。鴻才入貢無人換，憐君道在名長在，不到慈恩最上層。
邑宰相訪，翼日有寄
作者：徐夤（唐）

淵明深念郤詵貧，踏破莓苔看甑塵。碧沼共攀紅菡萏，夜半夢醒追複想，欲長攀接有何因。
白酒兩瓶送崔侍禦
作者：徐夤（唐）

雪化霜融好潑醅，滿壺冰凍向春開。求從白石洞中得，湖邊送與崔夫子，誰見嵇山盡日頹。
依韻酬常循州
作者：徐夤（唐）

早年花縣拜潘郎，尋忝飛鳴出桂堂。日走登天長似箭，公論一麾將塞詔，且隨徵令過瀟湘。
謝主人惠綠酒白魚
作者：徐夤（唐）

早起雀聲送喜頻，白魚芳酒寄來珍。馨香乍揭春風甕，不曾垂釣兼親醞，堪愧金臺醉飽身。
牛口謠
作者：不詳（唐）

豆入牛口，勢不得久。
高昌童謠
作者：不詳（唐）

高昌兵馬如霜雪，漢家兵馬如日月。日月照霜雪。回首自消滅。
咸亨後謠
作者：不詳（唐）

莫浪語，阿婆嗔，三叔聞時笑殺人。
調露初京城民謠
作者：不詳（唐）

側堂堂，撓堂堂。
嵩嶽童謠
作者：不詳（唐）

嵩山凡幾層，不畏登不得，只畏不得登。三度徵兵馬，傍道打騰騰。
李敬玄謠
作者：不詳（唐）

洮河李阿婆，鄯州王伯母。見賊不敢鬥，總由曹新婦。
永淳中童謠
作者：不詳（唐）

新禾不入箱，新麥不入場。迨及八九月，狗吠空垣牆。
楊柳謠
作者：不詳（唐）

楊柳楊柳漫頭駝。
裴炎謠
作者：不詳（唐）

一片火，兩片火，緋衣小兒當殿坐。
武后長壽元年民間謠
作者：不詳（唐）

補闕連車載，拾遺平鬥量。欔槌侍御史，碗脫侍中郎。
續謠
作者：不詳（唐）

評事不讀律，博士不尋章。糊心宣撫使，眯目聖神皇。
天樞謠
作者：不詳（唐）

一條麻索挽，天樞絕去也。
武后時謠
作者：不詳（唐）

張公吃酒李公醉。
武后時童謠
作者：不詳（唐）

紅綠複裙長，千里萬裡猶香。
神龍後烏鵲窠謠
作者：不詳（唐）

山南烏鵲窠，山北金駱駝。鐮柯不鑿孔，斧子不施柯。
吏部謠
作者：不詳（唐）

岑愔獠子後，崔湜令公孫。三人相比校，莫賀咄骨渾。
黃犢子謠
作者：不詳（唐）

黃fd犢子挽紖斷，兩腳蹋地鞋bV斷。
安樂寺童謠
作者：不詳（唐）

可憐安樂寺，了了樹頭懸。
鯉魚兒謠
作者：不詳（唐）

可憐聖善寺，身著綠毛衣。牽來河裡飲，蹋殺鯉魚兒。
羊頭山謠
作者：不詳（唐）

羊頭山北作朝堂。
金橋童謠
作者：不詳（唐）

聖人執節度金橋。
天寶中京兆謠
作者：不詳（唐）

欲得米麥賤，無過追李峴。
天寶初語
作者：不詳（唐）

義髻拋河裡，黃裙逐水流。
楊氏謠
作者：不詳（唐）

男不封侯女作妃，君看女卻是門楣。
神雞童謠
作者：不詳（唐）

生兒不用識文字。鬥雞走馬勝讀書。賈家小兒年十三，父死長安千裡外，差夫治道挽喪車。
燕燕謠
作者：不詳（唐）

燕燕，飛上天。天上女兒鋪白氈，氈上有千錢。
幽州謠
作者：不詳（唐）

舊來誇戴竿，今日不堪看。但看五月裡，清水河邊見契丹。
兩京童謠
作者：不詳（唐）

不怕上蘭單，惟愁答辨難。無錢求案典，生死任都官。
兩頭朱童謠
作者：不詳（唐）

一隻箸，兩頭朱，五六月化為膽。
打麥謠
作者：不詳（唐）

打麥，麥打。三三三，舞了也。
張權輿作裴度偽謠
作者：不詳（唐）

非衣小兒坦其腹，天上有口被驅逐。
馬僕射謠
作者：不詳（唐）

齋鐘動也，和尚不上堂。
鹹通七年童謠
作者：不詳（唐）

草青青，被嚴霜。鵲始巢，複看顛狂。
鹹通十四年成都謠
作者：不詳（唐）

鹹通癸巳，出無所之。蛇去馬來，道路稍開。頭無片瓦，地有殘灰。
幹符六年童謠
作者：不詳（唐）

八月無霜塞草青，將軍騎馬出空城。漢家天子西巡狩，猶向江東更索兵。
僖宗時童謠
作者：不詳（唐）

金色蝦蟆爭努眼，翻卻曹州天下反。
黃巢軍中謠
作者：不詳（唐）

逢儒則肉師必覆。
中和初童謠
作者：不詳（唐）

黃巢走，泰山東，死在翁家翁。
山陰老人偽謠
作者：不詳（唐）

欲識聖人姓，千里草青青。欲識聖人名，日從日上生。
胡楚賓謠
作者：不詳（唐）

胡楚賓，李翰林。詞同三峽水，字值雙南金。
後唐軍士謠
作者：不詳（唐）

除去菩薩，扶立生鐵。
周顯德中齊州謠
作者：不詳（唐）

蹋陽春，人間二月雨和塵。陽春蹋盡西風起，
天佑中江南童謠
作者：不詳（唐）

東海鯉魚飛上天。
真人謠
作者：不詳（唐）

有一真人在冀川，開口持弓向外邊。
李後主童謠
作者：不詳（唐）

索得娘來忘卻家，後園桃李不生花。豬兒狗兒都死盡，養得貓兒患赤瘕。
秦人竹o9謠
作者：不詳（唐）

o9々引黑牛，天差不自由。但看戊寅歲，揚在蜀江頭。
蜀人謠
作者：不詳（唐）

黑牛無系絆，棕繩一時斷。
秦城芭蕉謠
作者：不詳（唐）

花開來裡，花謝也裡。
蜀童謠
作者：不詳（唐）

我有一帖藥，其名曰阿魏，賣與十八子。
蜀中掃地和尚
作者：不詳（唐）

水行仙，怕秦川。
福州謠
作者：不詳（唐）

騎馬來，騎馬去。
閩人謠
作者：不詳（唐）

風吹楊菜鼓山下，不得錢郎戈不罷。
廣州童謠
作者：不詳（唐）

羊頭二四，白天雨至。
桂管童謠
作者：不詳（唐）

大蟲來。
湖南童謠
作者：不詳（唐）

湖南城郭好長街，竟栽柳樹不栽槐。百姓奔竄無一事，只是椎芒織草鞋。
長沙童謠
作者：不詳（唐）

鞭打馬，馬急走。
湘中童謠
作者：不詳（唐）

馬去不用鞭，咬牙過今年。
長沙童謠
作者：不詳（唐）

三羊五馬，馬子離群，羊子無舍。
丹陽語
作者：不詳（唐）

待錢來，待錢來。
遼述律後謠
作者：不詳（唐）

青牛嫗，曾避路。
贈天臺葉尊師
作者：方幹（唐）

莫見平明離少室，須知薄暮入天臺。常時愛縮山川去，先生暗笑看棋者，半局棋邊白髮催。
寄台州孫從事百篇
作者：方幹（唐）

聖世科名酬志業，仙州秀色助神機。梅真入仕提雄筆，相思莫訝音書晚，鳥去猶須疊日飛。
送睦州侯郎中赴闕
作者：方幹（唐）

昔著政聲聞國外，今留儒術化江東。青雲舊路歸仙掖，郡人難議酬恩德，遍在三年禮遇中。
朱秀才庭際薔薇
作者：方幹（唐）

繡難相似畫難真，明媚鮮妍絕比倫。露壓盤條方到地，看取後時歸故里，庭花應讓錦衣新。
登龍瑞觀北巖
作者：方幹（唐）

縱目下看浮世事，方知峭崿與天通。湖邊風力歸帆上，前人去後後人至，今古異時登眺同。
送婺州許錄事
作者：方幹（唐）

之官便是還鄉路，白日堂堂著錦衣。八詠遺風資逸興，笑我中年更愚僻，醉醒多在釣漁磯。
題龍泉寺絕頂
作者：方幹（唐）

未明先見海底日，良久遠雞方報晨。古樹含風長帶雨，前後登臨思無盡，年年改換去來人。
贈上虞胡少府百篇
作者：方幹（唐）

求仙不在煉金丹，輕舉由來別有門。日晷未移三十刻，斂板塵中無恨色，應緣利祿副晨昏。
上鄭員外
作者：方幹（唐）

為郡至公兼至察，古今能有幾多人。憂民一似清吟苦，潛夫豈合幹旌旆，甘棹漁舟下釣綸。
桐廬江閣
作者：方幹（唐）

風煙百變無定態，緬想畫人虛損心。卷箔檻前沙鳥散，此地四時拋不得，非唯盛暑事開襟。
題澄聖塔院上方
作者：方幹（唐）

地靈直是饒風雨，杉檜老於雲雨間。只訝窗中常見海，若把重門諭玄寂，何妨善閉卻無關。
僧院小泉井
作者：方幹（唐）

亦恐淺深同禹穴，兼雲制度象汙樽。窺尋未見泉來路，欲知到底無塵染，堪與吾師比性源。
過姚監故居
作者：方幹（唐）

不敢要君徵亦起，致君全得似唐虞。讜言昨歎離天聽，學書弟子何人在，檢點猶逢諫草無。
陪李郎中夜宴
作者：方幹（唐）

間世星郎夜宴時，丁丁寒漏滴聲稀。琵琶弦促千般語，人間有此榮華事，爭遣漁翁戀釣磯。
狂寇後上劉尚書
作者：方幹（唐）

孫武傾心與萬夫，削平妖孽在斯須。才施偃月行軍令，聖君爭不酬功業，仗下高懸破賊圖。
尚書新創敵樓二首
作者：方幹（唐）

下馬政成無一事，應須勝地過朝昏。笙歌引出桃花洞，常聞大廈堪棲息，燕雀心知不敢言。異境永為歡樂地，歌鐘夜夜複年年。平明旭日生床底，直須分付丹青手，畫出旌幢繞謫仙。
贈李郢端公
作者：方幹（唐）

非唯孤峭與世絕，吟處斯須能變通。物外搜羅歸大雅，別得人間上升術，丹霄路在五言中。
送孫百篇遊天臺
作者：方幹（唐）

東南雲路落斜行，入樹穿村見赤城。遠近常時皆藥氣，更有仙花與靈鳥，恐君多半未知名。
陸山人畫水
作者：方幹（唐）

毫末用功成一水，水源山脈固難尋。逡巡便可見波浪，我來擬學磻溪叟，白首釣璜非陸沈。
郭中山居
作者：方幹（唐）

莫見一瓢離樹上，猶須四壁在林間。沈吟不寐先聞角，公卿若便遺名姓，卻與禽魚作往還。
雪中寄李知誨判官
作者：方幹（唐）

聚散聯翩急複遲，解將華髮兩相欺。雖雲竹重先藏路，此時門巷無行跡，塵滿尊罍誰得知。
途中言事寄居遠上人
作者：方幹（唐）

舉目時時似故園，鄉心自動向誰言。白雲曉濕寒山寺，羨師了達無牽束，竹徑生苔掩竹門。
雪中寄薛郎中
作者：方幹（唐）

野禽未覺巢枝仄，稚子先憂徑竹摧。半夜忽明非月午，深擁紅爐聽仙樂，忍教愁坐畫寒灰。
題盛令新亭
作者：方幹（唐）

舉目豈知新智慧，存思便是小天臺。偶嘗嘉果求枝去，此中難遇逍遙事，計日應為印綬催。
贈鄭仁規
作者：方幹（唐）

一石雄才獨佔難，應分二鬥借人寰。澄心不出風騷外，可憐麗句能飛動，荀宋精靈亦厚顏。
送縉陵王少府赴舉
作者：方幹（唐）

相看不忍盡離觴，五兩牽風速去檣。遠驛新砧應弄月，珍重郤家好兄弟，明年祿位在何方。
路入剡中作
作者：方幹（唐）

截灣沖瀨片帆通，高枕微吟到剡中。掠草並飛憐燕子，便擬乘槎應去得，仙源直恐接星東。
東山瀑布
作者：方幹（唐）

遙夜看來疑月照，平明失去被雲迷。掛巖遠勢穿松島，不緣真宰能開決，應向前山雜淤泥。
水墨松石
作者：方幹（唐）

三世精能舉世無，筆端狼藉見功夫。添來勢逸陰崖黑，蘭堂坐久心彌惑，不道山川是畫圖。
獻浙東王大夫二首
作者：方幹（唐）

出鎮當時移越俗，致君何日不堯年。到來唯飲長溪水，四方皆是分憂寄，獨有東南戴二天。王臣夷夏仰清名，領鎮猶為失意行。已見玉璜曾上釣，泥滓雲霄至懸闊，漁翁不合見公卿。
越州使院竹
作者：方幹（唐）

莫見淩風飄粉籜，須知礙石作盤根。細看枝上蟬吟處，列仙終日逍遙地，鳥雀潛來不敢喧。
題贈李校書
作者：方幹（唐）

名場失手一年年，月桂嘗聞到手邊。誰道高情偏似鶴，卻是偶然行未到，元來有路上寥天。
送王侍郎浙東入朝
作者：方幹（唐）

自將苦節酬清秩，肯要龐眉一個錢。恩愛已蘇句踐國，密奏無非經濟術，從容幾刻在爐煙。
贈黃處士
作者：方幹（唐）

閉戶先生無是非，竹灣松樹藕苗衣。愁吟密雪思難盡，到頭苦節終何益，空改文星作少微。
獻王大夫二首
作者：方幹（唐）

都緣聲價振皇州，高臥中條不自由。早副急徵來鳳沼，必恐借留終不遂，越人相顧已先愁。功成猶自更行春，塞路旌旗十裡塵。只用篇章為教化，歷任聖朝清峻地，至今依是少年身。
贈五牙山人洗修白
作者：方幹（唐）

變通唯在片時間，此事全由一粒丹。若取壽長延至易，篋裡生塵是閑藥，外沾猶可救衰殘。
處州獻盧員外
作者：方幹（唐）

才下軺車即歲豐，方知盛德與天通。清聲漸出寰瀛外，直緣後學無功業，不慮文翁不至公。
石門瀑布
作者：方幹（唐）

奔傾漱石亦噴苔，此是便隨元化來。長片掛巖輕似練，直是銀河分派落，兼聞碎滴濺天臺。
題仙岩瀑布呈陳明府
作者：方幹（唐）

方知激蹙與噴飛，直恐古今同一時。遠壑流來多石脈，聚向山前更誰測，深沉見底是澄漪。
贈山陰崔明府
作者：方幹（唐）

用心何況兩衙間，退食孜孜亦不閑。壓酒曬書猶檢點，平叔正堪湯餅試，風流不合問年顏。
山井
作者：方幹（唐）

灩灩濕光淩竹樹，寥寥清氣襲衣襟。不知測穴通潮信，轆轤用智終何益，抱甕遺名亦至今。